Namibíska lögreglan rannsakar ítrekaðar tilraunir til að ráða Jóhannes Stefánsson uppljóstrara í Samherjamálinu af dögum . Þetta kemur fram í frétt RÚV í dag en rætt verður við Jóhannes í Kastljósi í kvöld . Jóhannes lét af störfum hjá Samherja í júlí árið 2016 en samkvæmt RÚV hafði hann undir höndum á þeim tíma tölvu fyrirtækisins með miklu magni gagna . Strax þá hafi undarlegir hlutir farið að gerast og ýmsir aðilar sýnt tölvunni áhuga . Hann segist í samtali við Kastljós hafa verið heppinn að gott fólk í kringum hann hafi gripið inn í og ráðlagt honum að ráða sér lífverði vegna þess að öryggi hans væri ógnað . Tvisvar hafi öryggisúttekt leitt í ljós að hann hafi þurft fjölda lífvarða til að gæta öryggi hans . Oftar en einu sinni hafi verið eitrað fyrir honum í gegnum drykkjarföng og mat og lögreglan í Namibíu telji sig vita hver beri ábyrgð og hvernig staðið hafi verið að verki . Auglýsing Þann 12. nóvember síðastliðinn birtu Kveikur og Stundin fyrstu umfjallanir sínar sem byggðu meðal annars á gögnum frá Wikileaks og vitnisburði Jóhannesar . Jóhannes gekkst við því í Kveiksþættinum að hafa brotið lög fyrir hönd Samherja þegar fyrirtækið náði í umtalsverðan kvóta í Namibíu . Þar kom einnig fram að Jóhannes hefði gefið sig fram við yfirvöld í Namibíu , hefði fengið lagalega stöðu uppljóstrara og aðstoðaði nú við rannsókn þeirra á starfsháttum Samherja . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .